የአዲስ አበባ ቀላል ባቡር ትራንዚት አገልግሎት በኃይል ገመድና ኬብል ስርቆት መቸገሩን አስታወቀ
በኃይሉ አበራአዲስ አበባ:- የአዲስ አበባ ቀላል ባቡር ትራንዚት
አገልግሎት የኃይል ገመዶች እና ኬብሎች ስርቆት መቸገሩን
አስታወቀ። በዚህም ተገልጋዮቹ
መንገላታቸውና ኮርፖሬሽኑም ለተደጋጋሚ
ኪሳራ መዳረጉን ገለጸ።የአገልግሎት ስራ አስኪያጅ
ኢንጂነር ሙሉቀን አሰፋ በተለይ ለአዲስ ዘመን ጋዜጣ እንደገለጹት ፣የኃይል
ገመዶች እና ኬብሎች በሌቦች ተቆርጠው
በመወሰዳቸው ምክንያት ሰሞኑን ከመሿለኪያ ሚኒሊክ አደባባይ እና ከጦርኃይሎች ስቴዲየም
ያለው መስመር በከፊል አገልግሎቱ ተቋርጧል።
በዚህም ደንበኞቹ ለችግር ተጋልጠዋል።እስካሁን 750 የሚደርሱ የኃይል ኬብሎች እና 15
የኃይል ማሰራጫ ገመዶች ስርቆት እንዳጋጠመ
የገለጹት ኢንጂነር ሙሉቀን ፣ለችግሩ ዘላቂ መፍትሔ ማበጀት ባለመቻሉ አገልግሎቱ
ከፍተኛ ችግር ውስጥ እንደሚገኝ ገልጸዋል።የኃይል ገመዱን ያገኙ የሚመስላቸው ሌቦች የፋይበር ኦፕቲክስ
ገመዶችን ጭምር ስለሚቆርጡ
፣ እነዚህን መልሶ ለማግኘትና ለመጠገን
ቢያንስ አንድ ሙሉ ቀን የሚፈልግ
መሆኑ የጥገና ስራውን አስቸጋሪ አድርጎታል
ብለዋል። በዚህም የተነሳ አገልግሎቱን በከፊል ለማቋረጥ መገደዱን
አስታውቀዋል። የህብረተሰቡ እንግልትና
ችግር ሳይጨምር በቀን እስከ 200 ሺ ብር የሚገመት
ኪሳራ እየደረሰበት መሆኑንም
ጠቁመዋል።ባለፉት ሶስት ቀናት ከቃሊቲ እስከ ስታዲየምና ከሀያት እስከ ስቴዲየም
ብቻ አገልግሎት ለመስጠት መገደዱን ያመለከቱት ኃላፊው፣ አሁን ላይ በቀን ሳይቀር የመሰረቅ
ችግር እያጋጠመው እንደሚገኝም
ገልጸዋል። ከዚህም ውጭ ጥገና የተደረገለትን
ሆነ ብለው አላቀው የሚሄዱበት ሁኔታ መኖሩንም አመልክተዋል
።ችግሩን ለመፍታት በቅንጅት
ለመስራት እስከ ፖሊስ ኮሚሽን ድረስ የተሄደበት ርቀት ቢኖርም ዘላቂ መፍትሄ ባለመገኘቱ
ችግሩ ከጊዜ ወደ ጊዜ እየከፋ መሄዱን አስታውቀዋል
።የባቡር መስመሮቹ አስፈላጊው
ጥገና ተደርጎላቸው ከዛሬ ጀምሮ ሙሉ አገልግሎት እንደሚሰጡ
ገልጸዋል።ከወቅታዊው የጸጥታ ሁኔታ አንጻር የ24 ሰአት ጥበቃ ለማድረግ ኮርፖሬሽኑ
ተጨማሪ የጥበቃ ኤጀንቶችን
በተመረጡ ቦታዎች መመደብ በሚቻልበት ሁኔታ ላይ እየመከረ
ይገኛል ብለዋል።አዲስ ዘመን ህዳር 29/2012 ዓ.ም 